Príloha č.3 k zmluve o dielo:

Obnova asfaltového krytu komunikácií - návšteva pápeža v Košiciach – Luník IX

**Špecifikácia diela,**

**technické požiadavky**

1. Špecifikácia diela: vykonanie stavebných prác na stavebných úpravách miestnej komunikácie - odstránenie poškodeného živičného krytu, lokálne vyspravenie/obnova podkladových vrstiev, oprava obrubníkov, výšková úprava dažďových vpustov a jestvujúcich povrchových znakov inžinierskych sietí, položenie nových živičných vrstiev, súvisiace stavebné práce vrátane súvisiacich služieb, dodávok stavebných výrobkov a materiálov s ich dopravou na miesto použitia a činností nevyhnutných pre riadne a včasné odovzdanie diela objednávateľovi podľa zmluvy a jej príloh. Bližšia špecifikácia a rozsah diela sú uvedené v Prílohe č. 4 zmluvy.
2. Odovzdanie a prevzatie staveniska za účelom vykonania diela uskutočnia zmluvné strany na základe výzvy objednávateľa, v ktorej bude uvedený termín odovzdania staveniska. O odovzdaní a prevzatí staveniska zmluvné strany spíšu písomný protokol/zápis v dvoch (2) vyhotoveniach, po jednom (1) vyhotovení pre každú zmluvnú stranu, v ktorom uvedú najmä:
* údaje o objednávateľovi a zhotoviteľovi vrátane identifikačných údajov o osobách stavbyvedúceho a občasného technického dozoru objednávateľa,
* údaje o vydaných povoleniach, na základe ktorých sa stavba realizuje a dokumentácii poskytnutej zhotoviteľovi,
* údaje o stavenisku (napr. umiestnenie, stav v akom sa nachádza v deň odovzdania a prevzatia, príjazdy na stavenisko, inžinierske siete a pod.),
* miesto a dátum spísania protokolu/zápisu,
* podpisy za odovzdávajúceho/cich a preberajúceho/cich.

Objednávateľ sa zaväzuje odovzdať stavenisko zhotoviteľovi vypratané v rozsahu nevyhnutnom na okamžité vykonávanie diela.

Zhotoviteľ zodpovedá za ochranu priestoru staveniska, za jeho zabezpečenie a označenie, ako aj za škody vzniknuté porušením svojich povinností podľa § 373 a nasl. Obchodného zákonníka.

1. Pri vykonávaní diela je zhotoviteľ povinný dodržiavať technické normy, technické predpisy, všeobecne záväzné právne predpisy a nariadenia v platnom znení v čase vykonávania plnenia, najmä:

- technické normy: STN EN 12591 Asfalty a asfaltové spojivá. Špecifikácie cestných asfaltov, STN EN 13043 Kamenivo do bituménových zmesí a na nátery ciest, letísk a iných dopravných plôch, STN EN 13108-1 Asfaltové zmesi. Požiadavky na materiály. Časť 1: Asfaltový betón, STN EN 13808 Asfalty a asfaltové spojivá. Súbor požiadaviek na špecifikáciu katiónaktívnych asfaltových emulzií, STN EN 206/NA/ 206+A1 Betón. Špecifikácia, vlastnosti, výroba a zhoda, STN EN 13670 Zhotovovanie betónových konštrukcií, STN EN 13043 Kamenivo do bituménových zmesí a na nátery ciest, letísk a iných dopravných plôch, STN EN 12620+A1 Kamenivo do betónu (Konsolidovaný text), STN EN 13242+A1 Kamenivo do nestmelených a hydraulicky stmelených materiálov používaných v inžinierskom staviteľstve a pri výstavbe ciest (Konsolidovaný text), STN EN 13285 Nestmelené zmesi. Špecifikácie/Požiadavky, STN EN 13249 Geotextílie a geotextíliám podobné výrobky. Vlastnosti požadované pri stavbe pozemných komunikácií a iných dopravných plôch (okrem železníc a vystužovania asfaltových povrchov vozoviek), STN EN 15381 Geotextílie a geotextíliám podobné výrobky. Charakteristiky požadované na použitie na vozovky a asfaltové povrchy, STN EN 1340 Betónové obrubníky. Požiadavky a skúšobné metódy, STN EN 124-2 Vtokové mreže dažďových vpustov a poklopy vstupných šácht na jazdné plochy a pešie zóny. Časť 2: Vtokové mreže dažďových vpustov a poklopy vstupných šácht z liatiny, STN EN 1436 Materiály na dopravné značenie pozemných komunikácií. Požiadavky na vodorovné dopravné značky a skúšobné metódy, STN 73 6160 Skúšanie asfaltových zmesí a vrstiev, STN 73 3040 Geosyntetika. Základné ustanovenia a technické požiadavky, STN 73 6133 Stavba ciest. Teleso pozemných komunikácií, STN 73 6121 Stavba vozoviek. Hutnené asfaltové vrstvy, STN 73 6126 Stavba vozoviek. Nestmelené vrstvy, STN 73 6129 Stavba vozoviek. Postreky,  nátery a membrány, STN 73 6713 Dažďové vpusty, STN 73 6005 Priestorová úprava vedení technického vybavenia, STN 01 8020 Dopravné značky na pozemných komunikáciách, STN 73 0802 Požiarna bezpečnosť stavieb. Spoločné ustanovenia, STN 73 6110 Projektovanie miestnych komunikácií, a. i. súvisiace;

- technické predpisy: technicko-kvalitatívne podmienky (ďalej len “TKP”), materiálové katalógové listy (ďalej len „KL“), vzorové listy stavieb pozemných komunikácií (ďalej len „VL“) a technické podmienky (ďalej len “TP”) /v rozsahu primeranom k predmetu zmluvy/: TKP časť 0 Všeobecne, TKP časť 5 Podkladové vrstvy, TKP časť 6 Hutnené asfaltové zmesi, TKP časť 11 Dopravné značenie, TKP časť 15 Betónové konštrukcie všeobecne, TKP časť 18 Betón na konštrukcie, TKP časť 37 Asfaltocementové vrstvy vozoviek, KLK 1/2012 Katalógové listy kameniva + Dodatok č. 1/2016 a č. 2/2019 ku KLK 1/2012, KLA 1/2019 Katalógové listy asfaltov, KLEAZ 1/2014 Katalógové listy emulzií a zálievok + Dodatok č. 1/2016 ku KLEaZ 1/2014, KLAZ 1/2019 Katalógové listy asfaltových zmesí, TP 012 (TP 04/2005) Použitie zvislých a vodorovných dopravných značiek na pozemných komunikáciách, TP 032 Riadenie kvality hutnených asfaltových zmesí, TP 047 (TP 8/2011) Katalóg technológií na opravy základných typov porúch vozoviek + Dodatok č. 1, TP 064 Použitie geosyntetických a im podobných materiálov vo vrstvách asfaltových vozoviek, TP 069 (TP 06/2013) Použitie dopravných značiek a dopravných zariadení na označovanie pracovných miest, TP 083 (TP 05/2014) Katalóg porúch asfaltových vozoviek, VL 1 Vozovky a krajnice, VL 2 Teleso pozemných komunikácií a. i. súvisiace; TKP, KL, TP a VL sú dostupné na webovej stránke [www.ssc.sk](http://www.ssc.sk);

- všeobecne záväzné právne predpisy a nariadenia: zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, zákon č. 135/1961 Zb. o pozemných komunikáciách (cestný zákon) v znení neskorších predpisov, zákon NR SR č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov, vyhláška MV SR č. 30/2020 Z. z. o dopravnom značení, vyhláška MV SR č. 9/2009 Z. z., ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov, zákon NR SR č. 223/2001 Z. z. o odpadoch a o zmene a doplnení niektorých zákonov v  znení neskorších predpisov, vyhláška MŽP SR č. 371/2015 Z. z., ktorou sa vykonávajú niektoré ustanovenia zákona o odpadoch v znení neskorších predpisov, vyhláška MŽP SR č. 365/2015 Z. z., ktorou sa ustanovuje Katalóg odpadov v znení neskorších predpisov, zákon NR SR č. 17/2004 Z. z. o poplatkoch za uloženie odpadov v znení neskorších predpisov, zákon NR SR č. 137/2010 Z. z. o ovzduší v znení neskorších predpisov, zákon NR SR č. 543/2002 Z. z. o ochrane prírody a krajiny v znení neskorších predpisov, zákon NR SR č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov, zákon NR SR č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov, zákon NR SR č. 513/2009 Z. z. o dráhach a o zmene a doplnení niektorých zákonov v znení neskorších predpisov, zákony a nariadenia týkajúce sa bezpečnosti a ochrany zdravia, predpisy o bezpečnosti práce a technických zariadení, najmä: zákon NR SR č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, vyhláška MPSVR SR č. 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v znení neskorších predpisov, vyhláška SÚBP č. 59/1982 Zb. ktorou sa určujú základné požiadavky na zaistenie bezpečnosti práce a technických zariadení v znení neskorších predpisov, vyhláška MPSVR SR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov, nariadenie vlády SR č. 396/2006 Z. z. o minimálnych bezpečnostných a zdravotných požiadavkách na stavenisko, vyhláška MV SR č. 121/2002 Z. z. o požiarnej prevencii v znení neskorších predpisov, zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, zákon FZ ČSFR č. 513/1991 Zb. obchodný zákonník v znení neskorších predpisov, a. i. súvisiace.

1. Zhotoviteľ bude rešpektovať požiadavky vlastníkov/správcov dielom dotknutých vedení/ zariadení inžinierskych sietí, zabezpečí (objedná) vytýčenie týchto sietí/zariadení ich vlastníkmi/správcami, vyznačí ich polohu priamo na povrchu terénu a oznámi začatie prác vlastníkovi/správcovi dotknutej inžinierskej siete/zariadenia. Zhotoviteľ preukázateľne oboznámi pracovníkov, ktorí budú vykonávať práce, s vytýčenou a vyznačenou polohou týchto vedení a zariadení, podmienkami ich ochrany a s ich možnou polohovou odchýlkou. Z dôvodu možnej polohovej odchýlky od skutočného uloženia vedenia/ zariadenia zhotoviteľ overí polohu ako aj výškové uloženie vytýčených vedení/zariadení inžinierskych sietí ručne kopanými sondami. Zhotoviteľ počas celej doby vykonávania diela zabezpečí ochranu inžinierskych sietí/zariadení a účasť vlastníka/správcu zariadenia v prípade zásahu do zariadenia. V miestach výskytov, súbehov a križovaní podzemných vedení/zariadení inžinierskych sietí a v ich ochranných pásmach je zhotoviteľ povinný pracovať s maximálnou opatrnosťou bez použitia nevhodného náradia (napr. hĺbiacich strojov) a použitia ťažkých mechanizmov, výkopy bude realizovať výhradne ručne, odkryté vedenia riadne zabezpečí, aby nedošlo k ich akémukoľvek ohrozeniu, previsom, nedovolenému priehybu, krádeži a poškodeniu. Zhotoviteľ pred zakrytím (zasypaním) zhutní zeminu pod vedením a k zakrytiu/zasypaniu odkrytého vedenia prizve vlastníka/správcu tohto vedenia ku kontrole jeho nepoškodenosti a uloženia výstražnej fólie (min. 2 pracovné dni vopred) a zásyp vykoná len po písomnom súhlase vlastníka/správcu vedenia so záznamom do stavebného denníka. Zhotoviteľ neodkladne ohlási akékoľvek poškodenie podzemného vedenia/zariadenia vrátane izolácie jeho vlastníkovi/správcovi. Nad existujúcimi podzemnými vedeniami/zariadeniami a v ich ochranných pásmach je zakázané zriaďovať skládky materiálu a stavebné dvory počas výstavby, používať osobitne ťažké mechanizmy, vykonávať činnosti ohrozujúce vedenie, spoľahlivosť a bezpečnosť prevádzky, umiestňovať nadzemné stavby (dopravné značenie, zábradlie a pod.). Zhotoviteľ bude rešpektovať najmenšie dovolené vzdialenosti inžinierskych sietí v súbehu a pri križovaní inžinierskych sietí stanovené v príslušných technických normách a zabezpečí prístupnosť k jestvujúcim zariadeniam. Povrchové znaky inžinierskych sietí budú upravené do výšky nivelety novej povrchovej úpravy komunikácie. V mieste/blízkosti uskutočnenia stavebných prác sa nachádzajú inžinierske siete a zariadenia správcov/vlastníkov: TEHO, s.r.o., TEKO, a.s., VSD, a.s., SPP - distribúcia, a.s., DPMK, a.s., UPC BROADBAND SLOVAKIA s.r.o., VVS, a.s., Orange Slovensko, Technická univerzita v Košicaich, DELTA OnLine, s.r.o., Slovak Telekom, a.s., O2 Slovakia, ANTIK Telecom, s.r.o., SITEL, s.r.o., Veolia Energia, SWAN Košice, Slovanet, Energotet, Towercom, Ministerstvo obrany SR, ŽSR GR, Odbor telekomunikácií, informatiky a informačnej bezpečnosti, ŽSR OR Košice, sekcia oznamovacej a zabezpečovacej techniky, ŽSR OR Košice, sekcia elektrotechniky a energetiky, ŽSR OR Košice sekcia železničných trait a stavieb, ŽSR OR sekcia železničných budov, ŠR OR Košice sekcia OZT stredisko miestnej správy a údržby KT Košice, Alternet s.r.o.
2. Podľa § 44 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov stavbu môže uskutočňovať len právnická osoba alebo fyzická osoba oprávnená na vykonávanie stavebných prác podľa osobitných predpisov (§ 2 ods. 2 Obchodného zákonníka) a vedenie uskutočňovania stavby vykonáva stavbyvedúci. Vedením uskutočňovania stavby sa rozumie organizovanie, riadenie a koordinovanie stavebných prác a iných činností na stavenisku a na stavbe, sledovanie spôsobu a postupu uskutočňovania stavby, zodpovednosť za súlad priestorovej polohy s dokumentáciou stavby a za dodržiavanie všeobecných technických požiadaviek na výstavbu.
3. Podľa § 45 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov vybrané činnosti vo výstavbe (projektová činnosť, vedenie uskutočňovania stavieb, vybrané geodetické a kartografické činnosti) môžu vykonávať len fyzické osoby, ktoré získali oprávnenie na výkon týchto činností (ďalej len oprávnená osoba) podľa osobitných predpisov. Oprávnené osoby sú povinné pri tejto činnosti chrániť verejné záujmy.
4. Zhotoviteľ je povinný v súlade s § 46d zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov viesť o činnostiach, ktoré vykonáva stavebný denník. Stavebný denník je dokument, ktorý je súčasťou dokumentácie uloženej na stavenisku; zaznamenávajú sa v ňom všetky podstatné udalosti, ktoré sa stali na stavenisku. Do stavebného denníka sa zapisujú všetky dôležité údaje o stavebných prácach (časovom a technologickom postupe, vykonaných skúškach a meraniach, odchýlkach a ich zdôvodnení a pod.), a o iných činnostiach ovplyvňujúcich stavebné práce a priebeh výstavby. Stavebný denník vedie stavbyvedúci od prvého dňa prípravných prác až do skončenia stavebných prác (odovzdania a prevzatia stavby). Ak bude k denným záznamom potrebné stanovisko druhej zmluvnej strany, musí byť toto stanovisko zaznamenané do denníka do 3 pracovných dní.
5. Občasný technický dozor nad vykonávaním diela vykonáva objednávateľ prostredníctvom svojho zástupcu. Na nedostatky zistené v priebehu vykonávania diela upozorňuje zápisom do stavebného denníka.
6. Zhotoviteľ zabezpečí kvalitu hutnených asfaltových zmesí v procese prípravy, realizácie a odovzdania konštrukčných vrstiev z hutnených asfaltových zmesí v zmysle príslušných platných technických noriem a technických predpisov (Technické predpisy MDV SR: https://www.ssc.sk/sk/technicke-predpisy-rezortu.ssc); vzdialenosť miesta uskutočnenia stavebných prác od výrobne asfaltových zmesí (ďalej len „VAZ“) pre asfaltové zmesi nesmie byť väčšia ako 60 km, resp. pri časovom vyjadrení nesmie doprava asfaltových zmesí trvať viac ako 90 minút /pre prípadnú potrebu výpočtu vzdialeností a času sa uplatňuje od VAZ po stred úseku komunikácie portál <http://maps.google.sk>/.

Pri rozprestieraní asfaltových zmesí musia byť dodržané min. teploty v zmysle STN 73 6121.

1. Pokládka asfaltovej zmesi bude vykonaná na vyčistený podklad, po jeho lokálnom vyspravení/obnove a ošetrení trhlín. Umiestnenie geosyntetiky v konštrukcii bude vykonané v zmysle príslušných technických noriem a predpisov.
2. Stavebné práce budú realizované za čiastočnej uzávierky dotknutej miestnej komunikácie. Zhotoviteľ sa zaväzuje počas vykonávania diela zabezpečiť všetky nevyhnutné opatrenia na dosiahnutie minimálnych obmedzení v cestnej premávke. Čiastočná uzávierka dotknutej miestnej komunikácie môže byť vykonaná len na základe povolenia vydaného príslušnym cestným správnym orgánom a v súlade s podmienkami uvedenými v tomto povolení. Zhotoviteľ (žiadateľ) podľa ust. § 7 ods. 1 zákona č. 135/1961 Zb. o pozemných komunikáciách (cestný zákon) v znení neskorších predpisov má povinnosť požiadať cestný správny orgán o zvláštne užívanie dotknutej miestnej komunikácie v konkrétnom termíne (s prihliadnutím na čo najkratší čas realizácie prác s využitím i viac zmennej prevádzky ako aj dní pracovného voľna s rešpektovaním času nočného kľudu), ktorý následne po dohode s príslušným dopravným inšpektorátom (záväzného stanoviska KDI KR PZ v Košiciach) rozhodne o čiastočnej uzávierke dotknutej miestnej komunikácie.
3. Dočasné dopravné značenie súvisiace s čiastočnou uzávierkou pozemnej komunikácie bude osadené v súlade so zákonom NR SR č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov, vyhláškou MV SR č. 30/2020 Z. z. o dopravnom značení, vyhláškou MV SR č. 9/2009 Z. z., ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov a v zmysle určenia použitia dočasného dopravného značenia vydaného príslušnym cestným správnym orgánom.
4. Povolenie príslušného cestného správneho orgánu na čiastočnú uzávierku dotknutej miestnej komunikácie a na určenie použitia dočasného dopravného značenia si zabezpečí zhotoviteľ na základe projektu organizácie dopravy a dočasného dopravného značenia, a záväzného stanoviska krajského dopravného inšpektorátu Krajského riaditeľstva Policajného zboru v Košiciach.
5. Potrebné dočasné dopravné značenie obstará, dopraví na miesto použitia a osadí zhotoviteľ, ktorý bude zabezpečovať aj jeho údržbu počas vykonávania diela a zabezpečí jeho odstránenie po ukončení diela.
6. Vybúraný použiteľný materiál je majetkom objednávateľa. Určenie jeho ďalšieho použitia si vyhradzuje objednávateľ.